**ZMLUVA**

**na zabezpečenie stravy č. .......**

uzatvorená podľa § 269 ods. 2 a nasl. Obchodného zákonníka v platnom znení

**Objednávateľ**: Mesto Senec

so sídlom: Mierové nám. č. 8

zastúpený: Ing. Dušan Badinský, primátor

IČO: 00 305 065

DIČ: 2020662237

bankové spojenie: OTP Banka

číslo účtu IBAN: SK82 5200 0000 0000 0056 2441

(ďalej v texte ako „*objednávateľ*“)

a

**Dodávateľ**:

so sídlom/miestom podnikania:

zastúpený:

bankové spojenie:

číslo účtu IBAN:

IČO:

DIČ:

zapísaný v:

e-mail:

(ďalej v texte ako „d*odávateľ*“)

(ďalej v texte objednávateľ a dodávateľ spolu aj ako „*Zmluvné strany*“)

**Článok** I  
**Úvodné ustanoveni**a

1. Predmetom tejto Zmluvy je zabezpečenie služieb spojených s výrobou, prípravou a dovozom stravy pre seniorov s trvalým pobytom na území Mesta Senec (ďalej v texte ako „*stravníci*“), ktorí využívajú stravovanie ako podpornú sociálnu službu poskytovanú objednávateľom.
2. Dodávateľ sa zaväzuje, že objednávateľovi bude poskytovať služby spojené s výrobou, prípravou a dovozom stravy spôsobom dohodnutým touto Zmluvou. Pri poskytovaní týchto služieb je Dodávateľ povinný dodržiavať ustanovenia zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.

**Článok II**

**Stravovanie**

1. Dodávateľ bude poskytovať služby spojené s výrobou, prípravou, a dovozom stravy formou samostatných denných objednávok stravníkov podľa zverejneného jedálneho lístka zostavovaného týždenne vopred, a to v nasledovnom rozsahu: 300 až 350g podľa jednotlivých druhov príloh v rozsahu: polievka v množstve 0,33 l na porciu, súčasťou je chlieb v množstve 1 ks/ krajec, jedno hlavné jedlo.
2. **Spôsob objednávania a realizácia dodávky obedov:** Objednávky budú zo strany objednávateľa predkladané/zasielané jeden deň pred rozvozom stravy do 14.00 hod. (písomne alebo telefonicky). Formálnu stránku objednávok si zmluvné strany dohodnú dodatočne. Dodávateľ sa zaväzuje pripraviť vyrobenú stravu pre objednávateľa do obedárov. Dodávateľ sa zaväzuje viesť dennú evidenciu dodaných obedov (t.j. denný výkaz na základe objednávok). Forma výkazu môže byť dodací list príp. iná forma (s uvedením počtu merných jednotiek v daný deň). Prevzatie obedov objednávateľom sa potvrdí súhlasom zástupcu objednávateľa na dodacom liste. Sumárny výkaz dennej evidencie bude dodávateľ zasielať ku koncu každého kalendárneho mesiaca ako prílohu k vystavenej faktúre za dané obdobie. Dodávateľ sa zaväzuje realizovať dovoz dennej objednávky pripravenej stravy pre objednávateľa v čase **od 10.00 hod do 10.45 hod.**
3. Dodávateľ ručí v plnom rozsahu za hygienickú nezávadnosť pripravovanej stravy, aj za prípadné škody, ktoré by v predmetnej súvislosti vznikli.
4. Povinnosťou Dodávateľa je dodržiavať nepretržite kvalitu a kvantitu pripravovanej stravy. Zárukou za akosť stravy preberá dodávateľ písomne záväzok, že dodaná strava budú vždy zodpovedať kvantitatívnym normám a požadovanej kvalite v zmysle platných právnych predpisov a smerníc.
5. V prípade opodstatnenej reklamácie dodávateľ túto vybaví okamžite, buď vrátením peňazí alebo podaním inej vhodnej stravy. K uplatneniu reklamácie sú oprávnení títo zamestnanci objednávateľa: ................., tel. č. 02/ ......................., e-mail: ...................... a to bezodkladne najneskôr však do 24 hod. po tom, ako nastali skutočnosti vyvolávajúce oprávnenosť reklamácie. Za skutočnosti vyvolávajúce oprávnenosť reklamácie sú pre účely tejto zmluvy považované napr. nedodržanie predpísanej hmotnosti jedál, nedodržanie objednaného množstva jedál, zmena týždenného jedálneho lístka v priebehu týždňa, a pod.
6. Dodávateľ stravy:
7. predloží Rozhodnutie o schválení stravovacieho zariadenia z Regionálneho úradu verejného zdravotníctva,
8. zabezpečí výrobu jedál v príslušnej norme schválenej v SR vždy z kvalitných a čerstvých surovín,
9. náklady spojené s dovozom stravy do výdajne obedov sú zahrnuté v cene obeda,
10. zabezpečí stravu v pracovných dňoch,
11. nadávkuje stravu do obedárov,
12. umožní uloženie prázdnych obedárov vo svojich priestoroch
13. poskytne pre každého stravníka 1x vytlačený týždenný jedálny lístok v počte 10 ks najneskôr 3 dni pred začiatkom nasledujúceho týždňa.
14. Počet stravníkov sa pohybuje v limite od cca 50 do cca 120 denne, počet sa nedá presne stanoviť, nakoľko sa vždy mení v závislosti na počte prihlásených stravníkov na odobratie stravy u objednávateľa. Objednávateľ nevie ovplyvniť pohyb počtu stravníkov vzhľadom na to, že konečným odoberateľom stravy sú seniori, kde na základe objektívne vzniknutých skutočností (napr. zdravotných a pod.)zo dňa na deň môže dochádzať k zmenám v odoberaní stravy; resp. k odhláseniu sa na odber stravy
15. Dodávateľ sa zaväzuje denne dodať vyrobenú a pripravenú stravu v obedároch do výdajne obedov na adresu: Stredisko sociálnych služieb, Hviezdoslavova ul. č. 55, Senec, výdaj takto dodanej stravy stravníkom zabezpečujú zamestnanci objednávateľa.

**Článok III**  
**Cena stravovania a platobné podmienky stravovani**a

1. Cena jedného hlavného jedla vrátane vhodného nealkoholického nápoja je ...... €.

Celková cena : ....................... € (slovom ........................................)

(*Dodávateľ prehlasuje, že nie je platcom DPH.)*

1. Cena v zmysle tohto bodu je fixná a konečná. V tejto cene sú zahrnuté všetky náklady Dodávateľa, ktoré mu vzniknú v súvislosti s poskytovaním služieb podľa tejto Zmluvy vrátane režijných nákladov potrebných na zabezpečenie operatívnej činnosti zariadenia spoločného stravovania z hľadiska organizácie nákupu surovín a tovaru, personálnej oblasti, marketingu, financovania a účtovnej evidencie, náklady súvisiace s vykonávaním sanitárnych prác, ktoré budú vykonávané v súlade so všeobecne záväznými právnymi predpismi, a iné náklady vyššie neuvedené spojené so zabezpečením služby, ako aj všetky súvisiace.
2. Objednávateľ sa zaväzuje cenu za služby, v zmysle jednotlivých objednávok, uhrádzať mesačne pozadu, bezhotovostným prevodom na účet dodávateľa uvedený v záhlaví tejto Zmluvy, a to na základe mesačnej faktúry.
3. Neoddeliteľnými súčasťami každej mesačnej faktúry bude súhrnný výkaz dodacích listov.
4. Dodávateľ je oprávnený vystaviť faktúru najskôr v prvý pracovný deň nasledujúceho kalendárneho mesiaca.
5. Faktúra musí mať náležitosti daňového dokladu stanovené zákonom č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať predpísané náležitosti, resp. budú v nej uvedené nesprávne a/alebo neúplné údaje, a/alebo nebude obsahovať všetky prílohy (dodací list podľa bodu 4. tohto ustanovenia Zmluvy), je objednávateľ oprávnená takúto faktúru vrátiť pred dňom jej splatnosti dodávateľovi. Opravenej alebo novej faktúre plynie nová lehota splatnosti od jej doručenia objednávateľovi.
6. Lehota splatnosti každej mesačnej faktúry je 15 dní odo dňa jej doručenia na adresu objednávateľa.
7. Zmluvné strany súhlasia, že vo vzťahu k riadnemu uhradeniu každej faktúry vystavenej dodávateľom, je rozhodnou skutočnosťou okamih odpísania príslušnej finančnej čiastky z účtu objednávateľa.
8. V prípade omeškania objednávateľa s úhradou mesačnej faktúry, sa tento zaväzuje uhradiť dodávateľovi zákonný úrok z omeškania v zmysle platného Obchodného zákonníka.

**Článok IV**

**Skončenie Zmluvy**

1. Táto Zmluva sa uzatvára na dobu určitú a to od 01.01.2021 do 31.12.2021.
2. Zmluvné strany môžu túto Zmluvu ukončiť:
   1. písomnou dohodou zmluvných strán,
   2. písomnou výpoveďou bez uvedenia dôvodu,
3. Výpovedná lehota je trojmesačná a začína plynúť prvým dňom mesiaca po doručení výpovede druhej zmluvnej strane.

**Článok V**

**Doručovanie**

1. Všetky oznámenia medzi zmluvnými stranami týkajúce sa realizácie Zmluvy musia byť vykonané v písomnej podobe a druhej strane doručené buď osobne alebo doporučeným listom či inou formou registrovaného poštového styku na adresu uvedenú v záhlaví Zmluvy, ak nie je ustanovené alebo Zmluvnými stranami dohodnuté inak.
2. Písomnú formu považujú Zmluvné strany za zachovanú aj v prípade elektronickej komunikácie (e-mail), avšak výlučne v prípade doručovania jednotlivých reklamácií. V prípade odoslania emailom sa e-mail považuje za doručený vtedy, ak druhá zmluvná strana odošle potvrdenie o jeho prijatí.
3. V prípade pochybností ohľadom času doručenia sa oznámenie považuje za doručené tretím dňom po jeho preukázateľnom odoslaní, v prípade oznámenia doručeného osobne dňom osobného doručenia. Podanie urobené elektronickou cestou sa považuje za doručené dňom jeho prijatia (doručené potvrdenie o prijatí) na adresu druhej Zmluvnej strany.

**Článok VI  
Záverečné ustanovenia**

1. Zmluva nadobúda platnosť dňom jej obojstranného podpísania zmluvnými stranami a účinnosť nasledujúci deň po jej zverejnení.
2. Zmluvu možno meniť alebo dopĺňať jedine formou písomných číslovaných dodatkov podpísaných oboma zmluvnými stranami.
3. Práva a povinnosti neupravené touto Zmluvou sa budú riadiť príslušnými ustanoveniami Obchodného zákonníka a právnych predpisov vzťahujúcich sa k povinnostiam prevádzkovateľov zariadení spoločného stravovania. Všetky spory, ktoré vzniknú v súvislosti so Zmluvou bude riešiť príslušný súd Slovenskej republiky.
4. Zmluva je vyhotovená v štyroch (4) rovnopisoch, pričom objednávateľ obdrží dva (2) rovnopisy Zmluvy a dodávateľ obdrží dva (2) rovnopisy Zmluvy.
5. Neplatnosť niektorého z ustanovení Zmluvy nemá vplyv na platnosť ostatných ustanovení. Ak sa niektoré z ustanovení Zmluvy stane neplatným z dôvodu rozporu s právnymi predpismi, zaväzujú sa obe Zmluvné strany takého ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia.
6. Zmluvné strany vyhlasujú, že ich prejavy vôle sú dostatočne zrozumiteľné, určité a vážne a ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto Zmluvu neuzatvárali v tiesni, ani v omyle, ani za inak nevýhodných podmienok, Zmluvu si prečítali, jej obsahu porozumeli a na znak toho, že obsah tejto Zmluvy zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.

V ...................., dňa V Senci, dňa

**........................................................ .......................................................**

Ing. Dušan Badinský

primátor